Rovin

Rovin oli ranskalainen automerkki, jota valmistettiin vuosina 1946-1953. Vuonna 1921 perustettu Rovin-yritys toimi aluksi moottoripyörien kauppiaana. Tehdas sijaitsi Pariisissa. Klassikot 6/2014, sivu 57

Rovin-autot olivat pieniä ja alkeellisia. Ensimmäisissä malleissa D1 ja D2 ei ollut edes ovia ja niissä oli vain etuistuin. Mallit olivat avoautoja. Rovineissa oli hyvin pieni iskutilavuudeltaan alle puolen litran moottori. Ensimmäinen malli oli Rovin D1, joka esiteltiin vuonna 1946. Siinä oli nelitahtinen ilmajäähdytteinen 260 cm³ moottori, teho 4,8 kilowattia (6,5 hv). Rovin D2 esiteltiin vuonna 1949 ja se oli vain 2,8 metriä pitkä.

pienoiskuva|Rovin D4
Rovin D3:n ponttoonikorissa oli etuovet. 315 senttimetriä pitkässä Rovin D4:ssä oli 462 cm³ moottori, teho 9,5 kilowattia (13 hv). Mallin huippunopeus oli 85 km/t.

Valmistusmäärät jäivät pieniksi: Rovin D2 700 yksilöä, Rovin D3 800 yksilöä ja Rovin D4 1200 yksilöä. Tuotanto hiipui vuonna 1953.
pienoiskuva|Rovin D3

Lähteet

Luokka:Ranskalaiset automerkit
Luokka:Kääpiöautot
Luokka:1940-luvun autot
Luokka:1950-luvun autot